
Добър ден. От година и половина съм тормозен от семейство с полу-ромски произход живеещи 4 поколения в един апартамент в съседния вход. Историята почва по следния начин. На въпросните хора им подаряват куче кокер като те решават да го гледат като го пускат на самотек из квартала докато те си пият кафето в месното барче. Кучето израства и се възпитава от уличните кучета като със времето започва да става агресивно само към непознати и до колкото съм запознат от мъжки пол. По времето на израстване на кучето аз не живея на този адрес а само майка ми. Аз живеех с бившата си приятелка. При преместването си обратно в квартала кучето започна да ме напада като веднъж ми скъса дънките. След направена забележка и заплаха, че ако това се повтори ще ги съдя те ми се усмихнаха. Оказа се че и на брат ми който веднъж дошъл да разходи кучето си което живее при майка ни с мен също е бил нападнат и със скъсани дънки. Тъй като квартала е само от три блока и рядко минават непознати то може да се каже, че никой(или поне аз така си мисля) не е подавал жалба. Един ден отивайки за работа видях един от собствениците който кара такси да си седи на топло в колата и да пуши цигара вътре на необичайно за него място при беседката на между блоковото пространство като си подсвиркаше с клаксона(после разбрах, че така управлявал кучето). Не обърнах внимание на това и след малко усетих силна остра болка по дясното си задно бедро. Когато се обърнах видях кучето да виси на крака ми. Въпросния човек дойде взе си кучето и се прибра. Аз бях ухапан на згъвка с разпокъсани дрехи и кървящ крак. Помощ не бе ми оказана. Взех си такси и отидох до Пирогов да ми сложат инжекция против бяс и тетанус. Единствения свидетел на това ухапване беше майка ми която ходеше с нашето куче от страни на блока на около 50 метра зад мен. Докато аз ходя по болници, жената отишла да им каже а те им заявили че кучето имало много малки зъби и не било голяма работа, че хапело хората, отказали да платят дори и разходите по лечението ми като заявили на майка ми, че ако не и харесва да съм излизал на квартира или да си продавала апартамента и да напускаме квартала. Подадох жалба в полицията като никой не ми се обади или ме потърси. Никой комшия не пожела да ми стане свидетел като малкото който бях намерил просто казаха че са виждали да напада човек. Така и дело не можах да заведа срещу тях. От тук започна и тормоза като преди да отида на работа майка ми се принуждаваше да излиза преди мен за да оглежда дали кучето не е в квартала и дали мога да излезна в момента на работа. Разхождането на кучето ни си беше пълно предизвикателство защото трябваше да прекарва 30 минути в кварта през което време трябваше да дебна за тяхното куче. И така един ден куче пак ме нападна но този път фронтално и аз можах да реагирам и да го изритах. От там бях нагрубен, че съм си позволил да удрям кучето, аз отговорих че ми писна да ме хапе и да ми къса дрехите. Последвалия отговор е, че съм идиот и щом кучето е решило да ме хапе то то трябва да ме хапе а аз да не се защитавал. Бях заплашен с убийство, като след около 2 или 3 минути въпросния собственик излезна с кухненски нощ да ме гони крещейки, че ще ме убие. Хората в квартала ми се смяха и ми се подиграваха. Реших да отида в полицията и да подам жалба за заплаха за убийство и опит за убийство, а там ме убеждаваха, че ми се е сторило и той не е искал да ме убие и не го е мислил и заплахата била не за убистово а за саморазправа и, че това било нормално и няма какво да се направи. Естествено никакъв отговор от полицията. Спрях да разхождам кучето като вече майка ми на 60 годи след 10 часова смяна се наложи тя да го разхожда. Налагаше се да се оглеждам постоянно за кучето когато излизам навън . Реших да си купя кола за да прекарвам по малко време на улицата но това куче доста често ме е чакало както пред хода така и пред колата като не е имало и помен от собственика или някой от собственичките или ако има то те са някъде на пейките. След като кучето едва ли не влезна в хода на блока ми да ме гони по стълбите реших пак да подам жалба в полицията от където ми се смяха, че кокер ме тормозил. да съм го бил ритал и си ме едва ли не изгониха от там. За съжаление 98% от комшиите ми дори не искат да свидетелстват, че кучето се разхожда винаги без верижка и хапе непознати, защото не им се разправяло с тях. Мога да убедя не повече от четирима. Като и бившата ми приятелка с която сме в добри взаимоотношение е виждала кучето да е без верижка и да тича към мен когато веднъж влезнах в колата. Това може да се потвърди и от новата ми приятелка. Въпроса ми какво може да се направи и кучето да спре да се разхожда в квартала без верижка. Трябва да отбележа, че тъй като моето куче е агресивно към други животни то 10 години не е пускано без верижка а тези паразити чието куче хапе и хора решават че понеже ги мързи да го разхождат и че кучето хапело точно само мен и от-време на време непознати то няма проблем да се разхожда.


 

Системно нападение от домашно куче.
===================================

 

В този случай, след като въпросните лица нямат доказани доходи и ще бъде трудно при осъдително решение да получите обезщетение, най-добре е да подадете сигнал към Столична община, че кучето се разхожда без повод и многократно сте бил хапан от него. 


Поздрави,  

адв. Николина Митова  

0898 303092




Здравейте, г-н Василев, 


необходимо е да подадете жалба към Столична община, както и можете да заведете граждански иск за причинени неимуществени вреди, изразяващи се в болки и страдания, които могат да се установят със свидетелски показания и евентуално с медицински документи, ако разполагате с такива. 


Поздрави,  

адв. Николина Митова  

0898 303092




Нахранете кучето три пъти с по три големи черни шоколада/подходящи има в Лидл/ и никога повече няма да Ви ухапе.


